Canis hyaena [ spec. nov.]

C. cauda recta annulata, pilis cervicis erectis, auriculis nudis. Syst. nat. 5.

Lupus marinus. Bellon. aquat. 33. t. 34. Jonst. quadr. t. 57. Gesn. quadr. 674.

Taxus porcinus s. Hyaena veterum. Kaemph. amoen. 411. t. 407. f. 4.

Habitat in India.

Magnitudo Suis, Pili dorsi subspithamaei, erecti, apicibus nigris. Oculi rostro propinquiores. Auriculae nudae. Cauda annulis nigricantibus verticillata; crura annulis nigris variegata. Striae corporis fuscae & nigrae, transversales, a dorso ad ventrem ductae.

Excavat terram degitque in antris, diutius sine cibo vivit, in humana cadavera saevit, quae e tumulis effodit, coemiteriis infesta.