Canis familiaris subsp. aegyptius [ subspec. nov.]

nudus absque pilis.

Habitat saepius cum homine passim, etiam spontaneus evasit.

Caput vertice carinatum. Labium inferius lateribus dentatis nudis occultatum. Mystaces ordinibus 5. f. 6. Nares extrorsum recurvato sinu lunares. Auriculae margine baseos superiore reflexo; posteriore duplicato; antico trilobo. Verrucae faciei pilosae 7. Suturae velleris 8: collares, sternea, cubitales, abdominales, oculares, lumbares, auriculares, anales. Mammae 10: harum quatuor in pectore. Pedes subpalmati.

Edit carnes, vegetabilia farinosa, non olera. Digerit ossa; Vomitu a gramine purgatur, cacat supra lapidem: Album graecum, septicum summum. Potat lambendo, mingit ad latus, cum hospite saepe centies, odorat anum alterius, odoratu excellit naso humido. Levissime incedit supra digitos, vix sudat, calidus linguam exserit, cubitum iturus circumit locum, dormit auditu acutiore, somniat. Procis rixantibus crudelis, catullit cum variis, mordet illa illos, cohaeret copula junctus; gravida 63 diebus, parit saepe 4 ad 8, masculis patri similibus, femineis matri. Fidissimus omnium, docilis, odit ignotos, mordet projectum lapidem, ad musicam ululat. Latrat in peregrinos, excepto cane Americae australis; a Mahometanis rejectus.