Chama calyculata [ spec. nov.]

C . testa oblonga sulcis imbricatis, antice retusa.

Gualt. test. t. 90. f. F.

Habitat in M. Mediterraneo.

Testa magnitudine extimi articuli digiti; alba, oblonga, sulcis longitudinalibus imbricatis, squamulis fornicatis. Nates obtuse gibbae, auctae testa juventutis fusca. Rima minima. Venter antice compresso-gibbus; supra rotundatus. Dorsum compressum, retusum. Anus orbiculatus, minimus; pone anum angulus obtusiusculus valde prominulus exit.