Alcedo alcyon [ spec. nov.]

A. brachyura nigra, abdomine albo, pectore ferrugineo.

Alcyon. Catesb. car. 1. p. 69. t. 69. Raj. av. 49. n. 2. & 184. n. 14.

Ispida caroliniensis. Edw. av. 115. t. 115.

Jaguacati guacu. Marcgr. bras. 194.

Habitat in America.

Rostrum capite longius, validum s. Picae. Macula alba ante & post oculos. Lingua brevissima, carnosa, acuta, plana. Corpus nigrum. Pennae capitis longiores. Remiges nigrae, apice albae: exterioribus minoribus; omnes latere interiore albo maculatae. Rectrices 12, aequales, utrinque albo maculatae. Gula alba. Pectus & Abdomen alba, sed Pectus antice fascia ferruginea. Femora ferruginea. Tibiae brevissimae. Digitus extimus connexus cum intermedio.