Cardium stultorum [ spec. nov.]

C. testa subrotunda aequilatera laevi, cardinis dente primore fornicato, lateralibus alterius duplicatis.

Gualt. test. t. 71. f. C.

Habitat in O. Europaeo.

Testa laevis, fragilis, pallida radiis obsoletis albis. Cardinis dentes laterales fere membranacei longitudinales; in altera testa utrinque solitarii; in altera duplicati; dens vero cardinis primarius membranaceus, complicatus.

Antiquata testa nobis quae longitudinaliter sulcata, sed transversis appositionibus annotinis quasi intercepta.

Pectinata mihi quae longitudinaliter sulcata l. striata, at vero antice striis l. sulcis ad angulum acutum divergentibus.

Longitudinalis testa a natibus ad marginem.

Transversalis vero a natibus ad nates arcu margini parallelo.