Musca pipiens [ spec. nov.]

M. antennis setariis glabra nigra, abdomine utrinque albo maculato, femoribus posticis clavatis dentatis.

Fn. svec. 1096.

Habitat in Europa, volitat frequens ad flores Menthae aliosque.

Aphidivorae Muscae 38-45 sunt, quarum Larvae foliis impositae Aphidibus victitant, vix e loco moventur, & solo rostro, tanquam totum corpus proboscide constaret, aphides inquirunt, legunt, consumunt.