Mus cricetus [ spec. nov.]

M. cauda subabbreviata, auriculis rotundatis, corpore subtus nigro, lateribus rufescentibus.

Mus cauda elongata, corpore cinereo rutilo nigroque longitudinaliter vario. Syst. nat. 10. n. 10.

Cricetus. Raj. quadr. 221. E. N. C. d. 2. a. 5. obs. 186. Gesn. quadr. 738.

Hamster. Meijer. thier. (Norib. 1748. fol.) t. 81. 82.

Habitat in Germania.

Numerus digitorum pedum in hac & antecedente nobis ignotus. Cuniculo minor, cauda pedibus fere brevior. Bucca utrinque saccata.

Cavernas fodit sub terra plurimis concamerationibus, duplici foramine: altero obliquo aditu, altero perpendiculari specula. Colligit Frumentum, Pisa, Fabas, fructus, in distinctis cameris servanda, adportat ea in bucca; parit bis in anno sex pullos, itidem in propria camera servandos, uti etiam sterquilinium in distincta.

Venatur ob carnes, pelles, frumentum collectum; occiditur pulvere Veratri, farina & melle in panes coctis.

Citillus auctorum, si ab hoc diversus, probe observandus.